Le Mespris de la vie et consolation contre la mort/« Comme ne craindre point la blessure mortelle »
# Le Mespris de la vie et consolation contre la mort/« Comme ne craindre point la blessure mortelle »

Comme ne craindre point la blessure mortelle N'est pas incontinant tesmougnage certain De constance ou de foy, procedant tel dedain Ou d'un estonnement, ou d'un ceur infidelle ;

Ainsi tousjours la peur de la mort ne ruiselle Ou d'une mesfiance, ou d'un jugement vain, Ou d'un ceur entasché de pensement vilain, Ains d'une passion humaine & naturelle.

La constance à mourir principalement doit S'asseoir en JESUS-CHRIST, & combien elle soit Aus uns beaucoup plus forte, aus autres plus debile

Moyennant toutefois que telle infirmité Vienne t'avoir forfait contre la Deité Ne desesperant point ; telle mort est utile.

